|  |  |  |  |
| --- | --- | --- | --- |
| **R O M Â N I A**  **MINISTERUL AFACERILOR INTERNE**  **INSPECTORATUL GENERAL AL POLIȚIEI ROMÂNE**  **INSPECTORATUL DE POLIȚIE JUDEȚEAN CĂLĂRAȘI**  insemn ipj | |  | **NESECRET**  **Călărași**  **Nr. 101777 / 29.06.2022**  **Exemplar unic** |
| **A P R O B:** | | |
| **POSTAREA PE INTERNET**  **ȘI AFIȘAREA LA AVIZIERUL UNITĂȚII** | | |
| **Î/ȘEFUL INSPECTORATULUI**  *Comisar-șef de poliție*  **ȚICU FLORIN** | | |

|  |
| --- |
| **APROB:**  **CONȚINUTUL ANUNȚULUI**  **PREȘEDINTELE COMISIEI DE CONCURS** |

**A N U N Ț**

În conformitate cu prevederile art. 9 alin. (3) și alin. (5) din Legea nr. 360/2002 privind *Statutul polițistului* și ale Ordinului M.A.I. nr. 140/2016 *privind activitatea de management resurse umane în unitățile de poliție ale Ministerului Afacerilor Interne*, ambele cu modificările și completările ulterioare și cu Nota-Raport nr. 555745/02.06.2022,

Inspectoratul de Poliție Județean Călărași, cu sediul în municipiul Călărași, strada B-dul Republicii, nr. 44, județul Călărași, organizează,

**C  O  N  C  U  R  S / E X A M E N**

**Secțiunea I – POSTURILE SCOASE LA CONCURS**

Concursul/examenul se organizează pentru ocuparea unui **post vacant de ofițer I** din cadrul compartimentului **Structura de Securitate**, prevăzut la poziția 245 din statul de organizare al unității, prin încadrare directă a unui specialist cu studii corespunzătoare cerințelor postului și care îndeplinește condițiile legale.

**Secțiunea a II-a – CONDIȚII DE PARTICIPARE**

Pot participa la concurs/examen, candidații care îndeplinesc **cumulativ** următoarele condiții:

1. să aibă cetățenia română și domiciliul în România;
2. să cunoască limba română, scris și vorbit;
3. să aibă capacitate deplină de exercițiu;
4. să fie apți din punct de vedere medical, fizic și psihologic (*aptitudinea/ inaptitudinea se constată de structurile de specialitate ale Ministerului Afacerilor Interne, printr-o examinare medicală și evaluare psihologică, potrivit reglementărilor specifice în domeniu, exclusiv pentru candidatul declarat ”admis”).*
5. să aibă vârsta de minimum 18 ani împliniți;
6. să îndeplinească condițiile de ocupare prevăzute în fișa postului, respectiv:

* să aibă următoarea pregătire de bază:
* studii universitare de lungă durată, cu diplomă de licență sau echivalentă, absolvite anterior celor 3 cicluri Bologna într-unul dintre următoarele profiluri / domenii de licență/specializări:
* matematică (*specializarea matematică-informatică*), informatică cibernetică, statistică și informatică economică, științe militare și informații, ingineria/știința sistemelor și a calculatoarelor, inginerie electronică și telecomunicații, științe aplicate (specializarea informatică industrială, informatică aplicată în inginerie), inginerie electronică (specializarea informatică aplicată în inginerie electronică);
* sau studii superioare de licență, ciclul I de studii universitare (în sistem Bologna) într-unul dintre următoarele domenii de licență:
* matematică (specializarea matematică-informatică), informatică, fizică (numai specializarea fizică-informatică) inginerie electronică (specializarea inginerie electronică și calculatoare, informatică aplicată în inginerie electronică), inginerie electronică, telecomunicații și tehnologii informaționale, calculatoare și tehnologia informației, ingineria sistemelor, științe inginerești aplicate (specializările informatică industrială, matematică informatică aplicată în inginerie), cibernetică statistică și informatică economică.
* să dețină sau să obțină autorizație de acces la informații clasificate din clasa SECRET DE STAT, nivelul STRICT SECRET
* să dețină sau să obțină aviz de poliție judiciară

1. să aibă un comportament corespunzător principiilor care guvernează profesia de polițist;
2. să nu aibă antecedente penale sau să nu fie în curs de urmărire penală ori de judecată pentru săvârșirea de infracțiuni;
3. să nu fi fost destituiți dintr-o funcție publică sau să nu le fi încetat contractul individual de muncă pentru motive disciplinare în ultimii 7 ani;
4. să nu fi desfășurat activități de poliție politică, astfel cum sunt definite prin lege;
5. candidații care au fost declarați "admis" la concursurile pentru ocuparea posturilor vacante prevăzute a fi încadrate cu polițiști prin reîncadrare ca polițist sau încadrare directă, nu trebuie să aibă, la încadrare, calitatea de membru al vreunui partid politic sau organizații cu caracter politic;
6. să nu aibă tatuaje ori elemente ornamentale, de orice natură, aplicate, inserate sau implantate pe/în corp, neacoperite de vestimentație, în ținuta de vară (*condiție ce va fi verificată cu ocazia examinării medicale, în cazul candidatului declarat ”admis”*);
7. dacă prin reîncadrare sau încadrare directă, potrivit nivelului studiilor şi/sau vechimii în specialitate, nu dobândește un grad profesional mai mic decât gradul militar echivalent deținut în rezervă.

*„Dacă pentru ocuparea unor posturi vacante este necesară obținerea unor avize/autorizații speciale pentru exercitarea atribuțiilor, iar acestea nu se obțin ulterior numirii în funcție, polițistul este eliberat din funcție și pus la dispoziție în condițiile legii”,*potrivit art. 571alin. (6) din Anexa 3 la OMAI 140/2016.

*Atenție! – Nu se admit derogări de la niciuna dintre condițiile de participare la concurs, prevăzute în prezentul anunț.*

**Agentul de poliție** poate participa la concurs, dacă îndeplinește cumulativ următoarele condiții:

* 1. îndeplinește condițiile de ocupare prevăzute în fișa postului, respectiv:
* să aibă următoarea pregătire de bază:
* studii universitare de lungă durată, cu diplomă de licență sau echivalentă, absolvite anterior celor 3 cicluri Bologna într-unul dintre următoarele profiluri / domenii de licență/specializări:
* matematică (*specializarea matematică-informatică*), informatică cibernetică, statistică și informatică economică, științe militare și informații, ingineria/știința sistemelor și a calculatoarelor, inginerie electronică și telecomunicații, științe aplicate (specializarea informatică industrială, informatică aplicată în inginerie), inginerie electronică (specializarea informatică aplicată în inginerie electronică);
* sau studii superioare de licență, ciclul I de studii universitare (în sistem Bologna) într-unul dintre următoarele domenii de licență:
* matematică (specializarea matematică-informatică), informatică, fizică (numai specializarea fizică-informatică) inginerie electronică (specializarea inginerie electronică și calculatoare, informatică aplicată în inginerie electronică), inginerie electronică, telecomunicații și tehnologii informaționale, calculatoare și tehnologia informației, ingineria sistemelor, științe inginerești aplicate (specializările informatică industrială, matematică informatică aplicată în inginerie), cibernetică statistică și informatică economică.
* să dețină sau să obțină autorizație de acces la informații clasificate din clasa SECRET DE STAT, nivelul STRICT SECRET
* să dețină sau să obțină aviz de poliție judiciară

b) este declarat «apt» la evaluarea psihologică organizată în acest scop;

c) nu este cercetat disciplinar sau nu se află sub efectul unei sancțiuni disciplinare;

d) nu este pus la dispoziție ori suspendat din funcție în condițiile art. 27^21 alin. (2) sau art. 27^25 lit. a), b) și h) din Legea nr. 360/2002 privind Statutul polițistului, cu modificările și completările ulterioare;

e) a obținut calificativul de cel puțin «bine» la ultimele două evaluări anuale de serviciu;

*„Dacă pentru ocuparea unor posturi vacante este necesară obținerea unor avize/autorizații speciale pentru exercitarea atribuțiilor, iar acestea nu se obțin ulterior numirii în funcție, polițistul este eliberat din funcție și pus la dispoziție în condițiile legii”,*potrivit art. 571alin. (6) din Anexa 3 la OMAI 140/2016.

*Atenție! – Nu se admit derogări de la niciuna dintre condițiile de participare la concurs, prevăzute în prezentul anunț.*

**Secțiunea a III-a – REGULI PRIVIND ÎNSCRIEREA LA CONCURS**

***Dosarul se constituie exclusiv în format electronic, documentele necesare fiind depuse prin transmiterea, în format electronic, la adresa de e-mail resurseumane@cl.politiaromana.ro***

Înscrierea candidaților se va realiza **menționând postul, unitatea în care se regăsește acesta, precum și poziția din statul de organizare**pentru care candidează (ex. *Vă rog să-mi aprobați participarea la concursul organizat de Inspectoratul de Poliție Județean Călărași pentru ocuparea unui post vacant de ofițer I din cadrul Biroului i de Comunicații și Informatică, prevăzut la poziția 66 din statul de organizare).*

**Înscrierea se realizează, în perioada 29.06-12.07.2022 (inclusiv în zilele nelucrătoare), online la adresa de e-mail resurseumane@cl.politiaromana.ro**

**Cererile de înscriere însoțite de documentația solicitată transmise după data de 12.07.2022, nu vor fi luate în considerare.**

**Reguli privind transmiterea documentelor necesare înscrierii:**

- documentele care necesită a fi completate (Ex. cererea de înscriere, declarații, etc.) vor fi printate de către candidat, completate olograf, datate și semnate, iar ulterior scanate în format pdf și transmise în format electronic pe adresa de e-mail indicată mai sus (candidații vor manifesta atenție maximă ca documentele să fie completate corect și integral);

- fiecare document va fi scanat și salvat într-un fișier pdf separat, denumirea fișierului fiind compusă din numele candidatului și conținutul fișierului (exemplu: **Popescu Ioan-act identitate, Popescu Ioan-cerere înscriere**, etc.);

- toate documentele vor fi scanate în format pdf, candidații urmând a verifica, înaintea transmiterii, conținutul fișierului pdf scanat, respectiv faptul că acesta este scanat integral (corespunde cu documentul original ex: diploma de bacalaureat este scanată față-verso) și este lizibil;

- toate documentele menționate mai sus vor fi transmise în format electronic **printr-un singur e-mail** (ca atașamente la e-mail), mărimea totală a tuturor documentelor transmise de către candidat (fișierele pdf atașate e-mailului) pentru înscriere la concurs nu trebuie să depășească **25 MB**;

- e-mailul transmis de către candidat va avea subiect (titlu) de următoarea formă: nume, prenume candidat, conținutul e-mailului și concursul la care se înscrie (Ex: Popescu Ioan-Dosar de recrutare concurs DCTI).

**Atenție!***Documentele transmise de către candidat vor fi printate și prezentate comisiei de concurs pentru activitatea de validare/invalidare a candidaturilor. La concurs pot participa numai candidații care îndeplinesc condițiile legale, criteriile specifice de recrutare, condițiile de ocupare prevăzute în fișa postului, respectiv cei ale căror dosare de recrutare sunt complete, corect întocmite și depuse în termenul prevăzut în anunțul de concurs. Candidații poartă întreaga răspundere pentru transmiterea dosarelor de recrutare incomplete sau incorect întocmite.*

După depunerea cererii de înscriere însoțită de documentația aferentă, candidaților li se va transmite un e-mail de confirmare a primirii cererii de la adresa de mail resurseumane@cl.politiaromana.ro, precizându-se numărul de înregistrare al cererii și codul atribuit candidatului.

În situația în care candidatul nu primește confirmarea, acesta se poate adresa Serviciului Resurse Umane din cadrul Inspectoratului de Poliție Județean Călărași, la nr. de tel. 0242306018, iar în cazul în care situația nu s-a soluționat, are posibilitatea de a se prezenta fizic la unitatea menționată, din municipiul Călărași, B-dul Republicii, nr. 44, județul Călărași, în vederea clarificării.

**Înscrierea** candidaților se va face pe bază de **cerere de înscriere, conform Anexei nr. 2,**și a documentelor, **în volum complet**, specificate în anunț și transmise împreună la adresa de e-mail  **resurseumane@cl.politiaromana.ro**

**Atenție!***Este interzisă înscrierea prin fax, prin poștă, inclusiv poștă militară sau prin orice alte mijloace decât prin e-mail la adresa indicată în anunț, respective,***resurseumane@cl.politiaromana.ro***, astfel că cererile transmise în aceste moduri nu vor fi luate în considerare.*

**Dosarul de recrutare**va cuprinde următoarele documente:

1. **cererea de înscriere** și **CV**
2. copii ale **documentelor**care atestă nivelul și specializarea studiilor impuse de cerințele postului (diploma de licență și suplimentul/foaia matricolă)

(*Pentru candidații cu studii superioare absolvite cu diplomă de licență se vor accepta adeverințele de studii numai dacă aceste documente sunt în termenul de valabilitate, respectiv 12 luni de la finalizarea studiilor. Termenul de valabilitate al adeverinței de studii se calculează de la data finalizării studiilor, nu la data eliberării adeverinței de către instituția de învățământ*);

(*Candidații care au absolvit studii superioare în alte state vor prezenta documentele echivalate de Centrul Național de Recunoaștere și Echivalare a Diplomelor din cadrul Ministerului Educației Naționale*)

1. copii ale **actului de identitate**, **carnetului de muncă/certificatului stagiu de cotizare** și/sau altor documente doveditoarecare să ateste **vechimea în muncă** și, dacă este cazul,ale **livretului militar**;
2. copii ale **certificatului de naștere al candidatului, soțului/soției și fiecărui copil, ale certificatului de căsătorie**, precum și, după caz, ale **hotărârilor judecătorești privind starea civilă;**
3. **autobiografia** (Anexa 3) și **tabelul nominal c**u rudele candidatului și soțul/soția candidatului (Anexa 4);
4. **extras de pe cazierul judiciar/certificat de cazier judiciar** (extrasul de pe cazierul judiciar se solicită de către compartimentul cu sarcini de recrutare, pe baza consimțământului expres al candidatului);
5. o **fotografie** color cu dimensiunile 9x12 cm;
6. **adeverință medicală** eliberată de medicul de familie în condițiile ordinului ministrului afacerilor interne privind examinarea medicală a candidaților la concursurile de admitere în instituțiile de învățământ care formează personal pentru nevoile MAI, precum și la concursurile de încadrare în MAI, din care să rezulte că este **clinic sănătos pentru participarea la concursul de încadrare în MAI, eliberată cu cel mult 6 luni anterior derulării selecției** (Anexa 6).;
7. **aviz psihologic din care să rezulte aptitudinea privind deținerea, portul și folosirea armelor și munițiilor letale sau neletale supuse autorizării**, emis cu cel mult 6 luni anterior derulării selecției, de către un psiholog autorizat pentru efectuarea unor astfel de examinări, atestat în condițiile legii;
8. **declarația de confirmare a cunoașterii și acceptării condițiilor de recrutare** (Anexa 5).

**Atenție! *Candidatul declarat ”admis” va prezenta documentele în original, în vederea certificării  pentru conformitate cu originalul a copiilor documentelor transmise electronic la înscriere, care vor fi semnate de către persoana desemnată și de către candidat. Originalul documentelor prezentate se restituie candidatului după certificarea copiilor.***

***În situația în care candidatul declarat ”admis” nu prezintă toate documentele solicitate și/sau nu prezintă documentele în original în vederea certificării pentru conformitate a copiilor și/sau în situația în care se constată că documentele prezentate nu sunt autentice, se aplică în mod corespunzător prevederile art. 57^1 alin. (5) din O.M.A.I. nr. 140/2016, cu modificările și completările ulterioare, respectiv în cazul neîndeplinirii acestei condiții, oferta de ocupare a postului se face candidatului clasat pe următorul loc, în ordinea descrescătoare a notelor obținute.***

**Dosarul de recrutare în vederea participării agenților de poliție**la concurs va conține următoarele documente:

1. **cererea de înscriere** și **CV**;
2. copii aledocumentelorcare atestă **nivelul și specializarea studiilor** impuse de cerințele postului (diploma de licență și suplimentul/foaia matricolă)

*(Pentru candidații cu studii superioare absolvite cu diplomă de licență se vor accepta adeverințele de studii numai dacă aceste documente sunt în termenul de valabilitate, respectiv 12 luni de la finalizarea studiilor. Termenul de valabilitate al adeverinței de studii se calculează de la data finalizării studiilor, nu de la data eliberării adeverinței de către instituția de învățământ*);

(*Agenții de poliție care au absolvit studii superioare în alte state vor prezenta documentele echivalate de Centrul Național de Recunoaștere și Echivalare a Diplomelor din cadrul Ministerului Educației Naționale*);

1. copie a **actului de identitate**;
2. copii ale **certificatului de naștere al candidatului, soțului/soției și fiecărui copil**, ale **certificatului de căsătorie**, precum și, după caz, ale hotărârilor judecătorești privind **starea civilă**;
3. **declarația** de confirmare a cunoașterii și acceptării condițiilor de recrutare (Anexa nr. 5);
4. adeverință eliberată de structura de resurse umane a unității unde este încadrat din care să reiasă că nu este cercetat disciplinar și nu se află sub efectul unei sancțiuni disciplinare, nu este pus la dispoziție ori suspendat din funcție în condițiile art. 27^21 alin. (2) sau art. 27^25 lit. a), b) și h) din Legea nr. 360/2002 privind Statutul polițistului, cu modificările și completările ulterioare, precum și calificativele obținute la ultimele două evaluări anuale de serviciu, **care este valabilă doar dacă a fost emisă ulterior publicării anunțului.**

Listele candidaturilor validate/invalidate vor fi publicate, la data de **30.08.2022**, pe pagina de internet a Inspectoratului de Poliție Județean Călărași, <https://cl.politiaromana.ro> , Secțiunea Carieră – Posturi scoase la concurs).

**Secțiunea a-IV-a – REGULI PRIVIND EXAMINAREA PSIHOLOGICĂ A AGENȚILOR DE POLIȚIE ÎNSCRIȘI LA CONCURS**

Întrucât această activitate este de competența Centrului de Psihosociologie al M.A.I., data, ora, locul și celelalte detalii vor fi stabilite ulterior în funcție de numărul de candidați și vor fi comunicate **prin postare** pe pagina de **Internet** a Inspectoratului de Poliție Județean Călărași, <https://cl.politiaromana.ro> , Secțiunea Carieră – Posturi scoase la concurs.

**Atenție!***Candidații****nu****vor fi anunțați personal cu privire la data, ora și locul unde se va organiza testarea psihologică, fiind obligați să se informeze prin verificarea permanentă a paginii de Internet indicate mai sus.*

**Atenție!***Candidații trebuie să se prezinte în ziua, data, ora și locul în care au fost planificați pentru susținerea testării psihologice.*

**Listele candidaților declarați „apt” si „inapt” psihologic** vor fi postate pe pagina de  **Internet** a Inspectoratului de Poliție Județean Călărași <https://cl.politiaromana.ro> , Secțiunea Carieră – Posturi scoase la concurs.

Candidații declarați „inapt” psihologic nu vor fi programați la concurs, candidaturile acestora urmând a fi respinse ca urmare a neîndeplinirii condițiilor legale.

**La concurs pot participa numai candidații ale căror dosare de recrutare sunt complete și corect întocmite**.

**Orice alte modificări în calendarul desfășurării concursului vor fi aduse la cunoștința candidaților prin postarea unui anunț pe pagina de Internet a Inspectoratului de Poliție Județean Călărași** <https://cl.politiaromana.ro> , Secțiunea Carieră – Posturi scoase la concurs**.**

**Secțiunea a V-a – DESFĂȘURAREA CONCURSULUI**

**(PROBELE DE CONCURS)**

Concursul va consta  în  desfășurarea unei probe scrise.

**Proba scrisă** va consta într-un **test scris, de tip grilă**, elaborat de către Comisia centrală de concurs din cadrul I.G.P.R. din tematica și bibliografia recomandată (anexa nr.1), având ca scop verificarea cunoștințelor de specialitate pe care le au candidații și va avea loc la data de **03.09.2022**.

Numărul de subiecte va fi stabilit de Comisia centrală de concurs.

Durata de rezolvare a testului este de 3 ore.

Pentru a fi declarat „admis”, candidatul trebuie să obțină minimum nota 7,00. Candidații care nu au obținut minimum nota 7,00 vor fi declarați „respins”.

Ora și locul unde se va desfășura proba scrisă se vor stabili, în funcție de numărul candidaților și se vor comunica acestora prin postarea unui anunț ulterior pe pagina de **Internet** a Inspectoratului de Poliție Județean Călărași, <https://cl.politiaromana.ro> , Secțiunea Carieră – Posturi scoase la concurs).

Rezultatul la proba test scris se poate contesta o singură dată în termen de 24 de ore de la afișare, iar contestațiile se depun pe adresa de e-mail resurseumane@cl.politiaromana.ro

Eventualele contestații se soluționează de către comisia constituită în acest scop, în termenul legal.

  Nota acordată după soluționarea contestației la proba scrisă este definitivă.

Candidații pot contesta numai notele la propriile lucrări.

**Admiterea/respingerea contestației se va comunica prin postare**pe pagina de **Internet** a Inspectoratului de Poliție Județean Călărași., <https://cl.politiaromana.ro> , Secțiunea carieră – Posturi scoase la concurs.

**Secțiunea a VI-a – PRECIZĂRI PRIVIND REZULTATELE FINALE ALE CONCURSULUI**

Nota finală reprezintă nota obținută la proba scrisă.

**Este declarat „admis” candidatul care a obținut nota finală cea mai mare, dintre candidații înscriși pe post.**

În situația în care între doi sau mai mulți candidați există egalitate la proba scrisă, departajarea candidaților în vederea declarării ,,admis” sau ,,respins” la concurs se realizează pe baza rezultatelor obținute în urma susținerii unui interviu structurat pe subiecte profesionale, elaborate din tematica și bibliografia recomandate.

În eventualitatea susținerii interviului de departajare, tabelul nominal cu rezultatele finale obținute se va afișa **prin postare** pe pagina de **Internet** a Inspectoratului de Poliție Județean Călărași, <https://cl.politiaromana.ro> , Secțiunea carieră – Posturi scoase la concurs).

**Atenție!***Interviul de departajare se susține în vederea departajării candidaților, astfel că va fi declarat****„admis”****candidatul care a obținut nota cea mai mare, indiferent de aceasta. Interviul de departajare nu este o probă de concurs și****nu este supus contestării****.*

**Atenție!***Candidații declarați****"respins"****la concursul organizat pentru ocuparea unui post vacant nu pot ocupa, în baza notei finale obținute la respectivul concurs, alte posturi vacante în aceeași unitate sau în alte unități.*

**Secțiunea a VII-a – REGULI PRIVIND EXAMINAREA PSIHOLOGICĂ ȘI MEDICALĂ PENTRU CANDIDAȚII DECLARAȚI ”ADMIS”, PRIN MODALITATEA ÎNCADRĂRII DIRECTE**

După afișarea/postarea tabelului cu rezultatele finale, candidatul declarat «admis» la concursul pentru ocuparea postului vacant prin încadrare directă susține examinarea medicală și evaluarea psihologică. În situația constatării inaptitudinii medicale sau psihologice, se aplică în mod corespunzător prevederile art. 57^1 alin. (5) din OMAI nr. 140/2016, respectiv în cazul neîndeplinirii uneia dintre aceste condiții, oferta de ocupare a postului se face candidatului clasat pe următorul loc, în ordinea descrescătoare a notelor obținute.

Candidatului declarat „admis” la concurs și care îndeplinește condițiile legale de încadrare în Poliția Română, i se va acorda gradul profesional în funcție de pregătirea lui și de vechimea în specialitatea corespunzătoare studiilor absolvite, raportate la cerințele postului. Acesta este încadrat în funcția minimă prevăzută de lege corespunzătoare gradului profesional acordat, dar nu mai mare decât funcția pentru care a candidat, pe o perioadă de probă de 12 luni, conform prevederilor Legii nr. 360/2002 privind Statutul polițistului, cu modificările și completările ulterioare.

Agentului de poliție declarat „admis” la concurs și care îndeplinește condițiile legale pentru trecerea în corpul ofițerilor de poliție, i se va acorda gradul profesional conform prevederilor Legii 360/2002, *privind Statutul polițistului*, cu modificările și completările ulterioare. Ulterior trecerii în corpul ofițerilor, candidatul declarat „admis” va fi numit în funcția minimă prevăzută de lege corespunzătoare gradului profesional acordat, dar nu mai mare decât funcția pentru care a candidat.

**Secțiunea a-VIII-a – REGULI PRIVIND BUNA ORGANIZARE ȘI DESFĂȘURARE A CONCURSULUI**

* Prin înscrierea la acest concurs, candidații își manifestă implicit acordul cu privire la condițiile și modul de organizare și desfășurare a concursului;
* Candidații sunt rugați să citească cu atenție anunțul și să respecte organizarea stabilită cu privire la toate etapele concursului: înscrierea, depunerea dosarului în volum complet și susținerea probei de concurs;
* După verificarea corectitudinii întocmirii dosarelor de recrutare a candidaților, comisia de concurs întocmește lista finală a candidaților a căror candidatură a fost validată sau invalidată, pe care o publică printr-un anunț;
* Se impune verificarea permanentă și atentă a paginii de internet a Inspectoratului de Poliție Județean Călărași, <https://cl.politiaromana.ro> , Secțiunea carieră – Posturi scoase la concurs), întrucât comunicarea informațiilor ulterioare referitoare la concurs se va realiza în această modalitate. În perioada concursului, pe paginile de Internet se vor posta informații privind mai multe concursuri, situație în care este necesară verificarea atentă a tuturor anunțurilor postate, astfel încât să se evite omiterea luării la cunoștință de către candidați a unor informații legate de concurs;
* În cadrul probei scrise, candidații nu vor avea asupra lor decât documentul de identitate și pix/stilou de culoare albastră (nu vor avea voie cu materiale documentare, dicționare, notițe, însemnări, precum și cu orice alte mijloace de calcul sau de comunicare). Nu se admit pixuri/stilouri care permit ștergerea și rescrierea. Fraudele, precum și tentativa de săvârșire a acestora se sancționează prin eliminarea din concurs a candidatului/ candidaților în cauză;
* Fișa postului scos la concurs poate fi consultată de către candidați, în urma unei solicitări scrise, cu respectarea prevederilor legale referitoare la protecția informațiilor clasificate.

**AVIZAT**

**MEMBRI COMISIEI DE CONCURS:**

|  |  |
| --- | --- |
|  |  |

**Întocmit,**

**secretarul comisiei de concurs**